b'\n_START_ARTICLE_\n67 (Tallinna bussiliin)\n_START_PARAGRAPH_\n67 on Tallinna bussiliin, mis \xc3\xbchendab Seli asumit Lasnam\xc3\xa4el S\xc3\xbcdalinna asumiga Kesklinnas m\xc3\xb5lemas suunas. Liin avati 1996. aastal alternatiivina Lasnam\xc3\xa4e kiirtrammile. Enamik marsruudist kulgeb Laagna teel. Liini teenindab Tallinna Linnatranspordi AS (TLT Lasnam\xc3\xa4e osakond/3. veokorralduse osakond). Liin t\xc3\xb6\xc3\xb6tab iga p\xc3\xa4ev intervalliga ~10 minutit. Peamiselt s\xc3\xb5idavad liinil poolhaagisega bussid, kuhu mahub palju reisijaid. Liinil kehtivad tavalised s\xc3\xb5idupiletid. Samal marsruudil s\xc3\xb5idab ekspressliin 56.\n_START_SECTION_\nSeli \xe2\x86\x92 Estonia\n_START_PARAGRAPH_\nBuss nr 67 alustab oma teekonda \xc3\x9cmera t\xc3\xa4naval asuvast Seli puhkepeatusest m\xc3\xb6\xc3\xb6da \xc3\x9cmera t\xc3\xa4navat, seej\xc3\xa4rel s\xc3\xb5idab m\xc3\xb6\xc3\xb6da Raadiku ja Mahtra t\xc3\xa4navat ning p\xc3\xb6\xc3\xb6rab Laagna teele, peatudes enne \xc3\x9cmera ja Raadikusilla bussipeatuses. P\xc3\xa4rast Raadiku silda s\xc3\xb5idab liin Laagna teed m\xc3\xb6\xc3\xb6da kesklinna. Kesklinnas p\xc3\xb6\xc3\xb6rab liin Gonsiori t\xc3\xa4navale ja l\xc3\xa4heb ristmikuni Laikmaa t\xc3\xa4navaga.\n_START_SECTION_\n\xc3\x9cmberp\xc3\xb6\xc3\xb6ramisring\n_START_PARAGRAPH_\nGonsiori ja Laikmaa t\xc3\xa4nava ristmikust algab liinil \xc3\xbcmberp\xc3\xb6\xc3\xb6ramisring Teatri v\xc3\xa4ljaku ja R\xc3\xa4vala puiestee kaudu. L\xc3\xb5pp-peatus on Estonia.\n_START_SECTION_\nEstonia \xe2\x86\x92 Seli\n_START_PARAGRAPH_\nP\xc3\xa4rast l\xc3\xb5pp-peatusest lahkumist p\xc3\xb6\xc3\xb6rab liin Estonia puiesteele, kust j\xc3\xa4tkab s\xc3\xb5itu Gonsiori t\xc3\xa4nava l\xc3\xb5puni. Gonsiori-Laagna fooriristmikul p\xc3\xb6\xc3\xb6rab liin Laagna teele, kus s\xc3\xb5idab Mustakivi peatuseni. Mustakivi peatusest p\xc3\xb6\xc3\xb6rab liin Mahtra t\xc3\xa4nava kaudu Raadiku t\xc3\xa4navale, kust s\xc3\xb5idab \xc3\x9cmera t\xc3\xa4navat m\xc3\xb6\xc3\xb6da Seli puhkepeatusse.'